Hotepibre Kemau Siharnedžheritef, krajše Sehetepibre I. ali Sehetepibre II., odvosno od vira, je bil egipčanski faraon iz Trinajste dinastije, ki je vladal v drugem vmesnem obdobju Egipta. Po mnenju egiptologov Kima Ryholta in Darrella Bakerja je bil šesti faraon dinastije. Vladal je eno ali pet let, morda tudi tri leta v obdobju od 1791 do 1788 pr. n. št. Jürgen von Beckerath in Detlef Franke vidita v njem devetega faraona dinastije.